**ОПИС И СПЕЦИФИКАЦИЈA ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Предмет јавне набавке број 07/2025-02 је набавка услуге одржавања хигијене – објеката и зеленила.

**Назив и ознака из општег речника:** по општем речнику набавки ЦПВ: 90910000 – услуге чишћења.

Понуђена услуга мора у свим аспектима одговарати захтевима Наручиоца и мора бити у складу са датом техничком спецификацијом.

**Рок извршења** услуга је 12 месеци за 3 извршиоца, оквирни период у коме ће се пружати услуге је **13. марта 2025. године, до 12. марта 2026. године**.

Рок извршења услуга је 3,5 месеца за 5 извршиоца, оквирни период у коме ће се пружати услуге је **01. јун 2025. године, до 15. септембар 2025.**

Одржавање опште хигијене подразумева потпуно уређење и чишћење од ситног отпада, простора Аква парка, чишћење комплетног простора пре почетка рада за посетиоце и након тога, перманентно одржавање хигијене целокупног простора у време рада Аква парка за посетиоце.

**Понуђач** је у обавези да за сва лица достави М образац, како за 2 лица која ће радити на одржавању компензационе и филтрационе сале као и на одржавању базена тако и за 1 лице – координатора чија ће обавеза бити да организује, усклађује и контролише рад свих лица на одржавању хигијене (објеката и зеленила), понуђач је дужан да достави копију дипломе VII степена стручне спреме звања **инжењер заштите животне средине.**

**Понуђач** је у обавези за наведена 3 лица обезбеди санитарни преглед и санитарне књижице. Опрему, алат и средства за чишћење обезбеђује Наручилац.

Сви запослени код Понуђача који раде на комплексу Аква – парка за време вршења услуге морају да носе униформу. Униформу обезбеђује Понуђач.

**Понуђач** је у обавези да у радном односу има минимално 11 лица, од којих 2 лица која ће радити на одржавању компензационе и филтрационе сале као и на одржавању базена и још 1 лице које ће бити координатор са дипломом VII степена стручне спреме звања инжењер заштите животне средине и чија ће обавеза бити да организује, усклађује и контролише рад свих лица на одржавању хигијене (објеката и зеленила).

- **Квалитет**: У складу са природом посла, у духу добрих пословних обичаја, са пажњом доброг привредника, у свему према правилима струке, законима, домаћим и међународних стандардима и позитивним нормама.

- **Начин спровођења контроле и обезбеђења гаранције квалитета**: У складу са Техничком спецификацијом, конкурсном докуметацијом и моделом уговора.

**Место извршења** услуга је комплекс Аква парка у Дољевцу и то:

**8 извршиоца**, од чега 3 извршилаца за 12 месеци, оквирни период у коме ће се пружати услуге је од 13. марта 2025. године, до 12. марта 2026. године, оквирно 261 дан у наведеном периоду и 5 извршилаца, оквирни период у коме ће се пружати услуге је 01. јун 2025. године, до 15. септембра 2025. године, оквирно 107 дана у наведеном периоду.

**Укупан број радних сати: 10.964 сати.**

 У периоду из претходног става, Аква парк неће радити 8 дана, због редовног одржавања (које ће одредити Наручилац у складу са својим потребама и о чему ће обавестити Понуђача 24 сата пре планираног редовног одржавања).

 Укупан број сати је дат оквирно, тако да Наручилац задржава право измене у зависности од исказаних потреба, а све у складу са процесом рада, о чему ће понуђач бити благовремено обавештен од стране Наручиоца.

 Понуђач је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Рок важења менице за испуњење уговоних обавеза је док траје уговорна обавеза.

Наручилац ће уновчити меницу уколико понуђач не испуњава уговорне обавезе које се односе на испуњење уговорних обавеза.